בית לחם (סרט)

בית לחם הוא סרט קולנוע ישראלי בבימויו של יובל אדלר, יוצר רב תחומי שגם כתב את התסריט. הסרט יצא לאקרנים בשנת 2013. את התסריט כתבו הבמאי, יובל אדלר, והכתב הוותיק עלי ואקד, לאחר שנים של תחקיר מעמיק. הסרט מספק הצצה לעולם האפל והמרתק של המודיעין האנושי, בו הדרך הטובה ביותר להפעיל מקור, היא להיות האדם הקרוב ביותר אליו. הוא זכה לשבחים גם מאנשי שטח בשב"כ בזכות אופן ההצגה הריאליסטי של הפרטים והמצבים. הבמאי אדלר הגדיר אותו כסרט לא פוליטי, אלא "סרט פעולה שמראה מה קרה לכמה דמויות בשטחים, ומנסה לעשות את זה הכי טוב ונאמן למציאות. והדגש פה על מראה." הסרט הושווה על ידי מבקרים שונים לסרט הפלסטיני "עומאר", שעוסק בנושאים דומים. הסרט זכה בפרס אופיר לסרט הטוב ביותר לשנת 2013 ועוד 5 פרסי אופיר: לבמאי, לעריכה, לתסריט, לשחקן המשנה ולליהוק הטובים ביותר. במרכז הסרט נמצאת מערכת היחסים המורכבת בין רזי (צחי הלוי), רכז נפת בית לחם בשב"כ לסנפור (שאדי מרעי), אחיו הצעיר של איברהים, מפקד גדודי חללי אל אקצא בעיר. רזי גייס את סנפור כמקור כשהיה בן 15 והשקיע זמן רב בבניית הקשר ביניהם. סנפור, שגדל תמיד בצילו של אחיו, מצא ברזי חבר ודמות אב, מישהו שמאמין בו וסומך עליו. עכשיו, כשהוא בן 17, מנסה סנפור לתמרן בין הדרישות של רזי לבין נאמנותו לאחיו ולממשיכיו. הוא חי חיים כפולים ומשקר לשניהם. כשבשב"כ מגלים את מידת מעורבותו של סנפור בפעילות של אחיו המבוקש, מוצאים רזי וסנפור את עצמם בסיטואציה בלתי אפשרית. שאדי מרעי - סנפור צחי הלוי - רזי היית'ם עומרי - בדאווי מיכל שטמלר - עינת טארק קופטי - אבו איברהים ג'ורג' אסקנדר - נאסר הישאם סלימאן - איברהים יוסי עיני - לוי דודו ניב - שפלר עמית דינר - שרון עוד לפני צאתו להקרנות בבתי הקולנוע, היה הסרט מועמד ל-12 פרסי אופיר (בין היתר לפרס הסרט הטוב ביותר), התקבל לפסטיבל טורונטו ולפסטיבל טליורייד היוקרתיים, ונרכש להפצה בארצות הברית. בכורתו העולמית של הסרט התקיימה בפסטיבל ונציה הוותיק וזכתה לביקורות אוהדות. כמו כן, הסרט זכה בפרס הסרט הטוב ב"ימי ונציה", המסגרת בה הוקרן בפסטיבל. הסרט זכה בפרס אופיר לסרט הטוב ביותר בספטמבר 2013. כמו כן זכה הסרט בפרסי התסריט, הבימוי והעריכה הטובים ביותר. פבלו אוטין, שיעורים בקולנוע - שיחות עם יוצרות ויוצרים ישראלים, הוצאת אסיה, 2017, הפרק "בית לחם / שיחה עם יובל אדלר", עמ' 222–255. אתר האינטרנט הרשמי של בית לחם "בית לחם", במסד הנתונים הקולנועיים IMDb (באנגלית) "בית לחם", באתר AllMovie (באנגלית) "בית לחם", באתר Rotten Tomatoes (באנגלית) "בית לחם", באתר ספר הקולנוע הישראלי "בית לחם", באתר Metacritic (באנגלית) "בית לחם", באתר אידיבי "בית לחם", במסד הנתונים הקולנועיים KinoPoisk (ברוסית) "בית לחם", במיזם "אישים" לתיעוד היצירה הישראלית הטריילר הרשמי של הסרט, קדימון הסרט באתר יוטיוב אמיר בוגן, בדרך לאוסקר: "בית לחם" זכה בפרס אופיר, באתר ynet, 28 בספטמבר 2013 אמיר בוגן, יוצר 'בית לחם': 'בצד הפלסטיני שמחו לדבר', באתר ynet, 9 באוקטובר 2013 ביקורות אורי קליין, הסרט "בית לחם" עשוי היטב, לטוב ולרע, באתר הארץ, 21 בספטמבר 2013 נועם סטולרמן, לחם ותותחים: ביקורת על "בית לחם", באתר רוזבאד, 22 בספטמבר 2013 אלי שגב, "בית לחם" - ביקורת, באתר אידיבי, 26 בספטמבר 2013 אורון שמיר, עכבר העיר, "בית לחם": בנאלי, מרשים ומרגיז גם יחד, באתר הארץ, 26 בספטמבר 2013 מרט פרחומובסקי‏, "בית לחם": הסכסוך הישראלי-פלסטיני בסרט אקשן מצוין, באתר וואלה, 27 בספטמבר 2013 נחום מוכיח, "בית לחם": יצירה קולנועית כמעט מושלמת, באתר nrg‏, 27 בספטמבר 2013 אבירם אלעד‏, "בית לחם": הסרט שיביא לתור מתגייסים בכניסה לשב"כ, באתר וואלה, 29 בספטמבר 2013 שמוליק דובדבני, "בית לחם": יש מתיחות חיובית באזור, באתר ynet, 29 בספטמבר 2013 ליטל אבזון, ‏"בית לחם": סוף סוף מותחן ישראלי מעולה, באתר ‏מאקו‏, 29 בספטמבר 2013 גדעון לוי, השקר שבסרט "בית לחם", באתר הארץ, 6 באוקטובר 2013 רעות בן יעקב, "זו עז. אפילו אם היא עפה", מגזין "מרפסת", 7 באוקטובר 2013 אסף חזני, סרט ערבי-יהודי, באתר הפורום לחשיבה אזורית, 21 בפברואר 2014 מייקי דגן, הדרך של היוצר יובל אדלר לסרט המפתיע "בית לחם", באתר הארץ, 17 בספטמבר 2013 ראו למשל: שמוליק דובדבני, "עומאר": סיכול ממוקד של הכיבוש, באתר ynet, 10 בינואר 2014 נירית אנדרמן, הסרט "בית לחם" - הזוכה הגדול בתחרות פרסי אופיר, באתר הארץ, 29 בספטמבר 2013 נירית אנדרמן, הסרט בית לחם התקבל לפסטיבל טורונטו, באתר הארץ, 20 באוגוסט 2013 נירית אנדרמן, הסרט "בית לחם" נמכר להפצה בארה"ב, באתר הארץ, 23 בספטמבר 2013 נירית אנדרמן, הסרט "בית לחם" של יובל אדלר זכה בפרס מבקרי הקולנוע בפסטיבל ונציה, באתר הארץ, 7 בספטמבר 2013 הוכרזו זוכי פרסי אופיר 2013: "בית לחם" עם 6 פרסים כולל, כצפוי, הסרט הטוב ביותר באתר אידיבי, 28 בספטמבר 2013